মোহাম্মদ রফিকউজ্জামান-এর কবিতা গজলাঙ্গ - তিন অন্তরা
গজলাঙ্গ - তিন অন্তরা
এখনো প্রানের কম্পন শুনি বুকের ভিতরে চলছে তুমি কেন থেমে - বিনষ্ট প্রেমে আবারো আগুন দিয়ে দেখে নাও, হৃদয় কতোটা জ্বলছে ।।
আগুনের প্রতি ফুলকি এ-বুকে কাঁটায় ধন্য ফুল হয় নইলে যে আমি মরে গেছি বলে ভুল হয়। এখনো আতশ বাকি আছে আরো, পোড়া প্রেম তাই বলছে ।।
এ-জীবন শুধু জ্বলবে বলে-ই প্রেমের জন্ম বুকটায় পুড়ছে সে তবু আরো পুড়ে পুড়ে সুখ চায়। সুখের নেশায় পেয়ালা ভরানো, বুঝি তাই মন টলছে ।।
আতশের ডালি শেষ হলেও-তো জ্বালার তৃষ্ণা রইবেই শ্বাস ছেড়ে তাতে কালো ধোঁয়া ওড়া, সইবেই। শেষের সময় খুশী হয়ে দেখো, পোড়া এক মোম গলছে ।।
কবিতাটি ৮০৫ বার পঠিত হয়েছে। মন্তব্য যোগ করুন
২৬/১১/২০১৬, ১০:৫৫ মি:
প্রত্যেকটা লেখা নিঃসন্দেহে মনমুগ্ধকর ।
৩১/০৮/২০১৬, ২৩:৪১ মি:
প্রিয় কবি ও গীতিকারের সুস্থতা কামনা করছি।আল্লাহ যেন আপনাকে সুস্থতা দান করেন।ভালো থাকুন সবসময়।
২৯/০৮/২০১৬, ০৫:৫৬ মি:
বাংলা সাহিত্যের অনন্য সম্পদ শ্রদ্ধেয় কবি ও গীতিকার মোহাম্মদ রফিকউজ্জামান। যার কবিতা আর গান শত কবির কবিতার অনুপ্রেরণা। মহান আল্লাহর দরবারে আপনার আশু রোগ মুক্তি কামনা করছি। আল্লাহ আপনাকে শেফায়ে কামেলা দান করুক। আমিন।
২৯/০৮/২০১৬, ০৫:২৭ মি:
প্রিয় কবি ও গীতিকারের লেখা গান শুনে শুনে আমরা বড় হয়েছি আমরা আপনার সুস্থতা কামনায় দোয়া করছি,আপনার অসু্স্থ্যতার কথা মনটা ভারী উঠল শুভেচ্ছা নিবেন।
২৯/০৮/২০১৬, ০১:৪৪ মি:
২৮/০৮/২০১৬, ২৩:৩৬ মি:
কাব্য ছন্দে ভরা আবেদন শুধু জ্বলছেনিশীথ রাতে মোমবাতি একা গলছে। সুন্দর কাব্যায়ন। কবিকে শুভেচ্ছা।কবির শরিরীক অসুস্থতার খবর শ্রদ্ধেয় এডমিন জানালেন। তাঁর দ্রুত আরোগ্য কামনা করি।
২৮/০৮/২০১৬, ১৯:৫৩ মি:
আরতি আমার খোদার প্রতি সুস্থতা কর দানফিরাও তারে নতুন করে করতে নতুন গান।কবি কন্ঠ লণ্ঠন মোদের জীবন চলার পথেচলিতে চাই অনন্ত কাল সপ্ত সুরের তালে সত্যের সাথে।
সুচেতা বন্দ্যোপাধ্যায় ২৮/০৮/২০১৬, ১৪:১৭ মি:
ভাল লাগল গজলাঙ্গ।শুভেচ্ছা কবি।
বাবুল আচার্যী ২৮/০৮/২০১৬, ১৩:০৯ মি:
অপূর্ব এক ভালো লাগা কবিতা । পড়ে হৃদয় ছুঁয়ে গেল উনার মত কবির দ্রুত আরোগ্য কামনা করি ।
শেখ মোঃ আব্দুর রশিদ
২৮/০৮/২০১৬, ১২:১৮ মি:
২৮/০৮/২০১৬, ০৪:৫৯ মি:
প্রিয় কবির দ্রুত সুস্থতা কামনা করি।
২৮/০৮/২০১৬, ০২:৩৫ মি:
পরম করুনাময়ের দরবারে কবির রোগ মুক্তির প্রার্থনা করি|
২৮/০৮/২০১৬, ০০:২০ মি:
মহান আল্লাহতলা খুব তারাতারি সুস্থ্য করুন- আমিন
২৭/০৮/২০১৬, ২৩:১৭ মি:
শ্রদ্ধেয় কবির সুস্থতা কামনা করি। সবার মাঝে তিনি ফিরে আসুন সমহিমায় দ্রুত আরোগ্য লাভ করে।
২৭/০৮/২০১৬, ২২:৪৩ মি:
আমি কী বলব ।উনাকে এখানে দেখেই আমি আবেগীত। উনি একজন প্রিয় ব্যক্তিত্ব আমার।আবেগ আমার যত বড় প্রকাশ তত বড় নয় ভালবাসা যত বড় যেমন বড় নয় ।উনার সেই গানেরমত ।উনাকে লাল নীল হলুদ রঙের সালাম ।
২৭/০৮/২০১৬, ১৪:৫১ মি:
Not only this great poet honoured this website but also his poems are like his shadow of his life !We pray to Almighty God for his quick recovery .
২৭/০৮/২০১৬, ১৪:১৯ মি:
গুণী গীতিকারের লেখা - নতুন করে ভালো বলার স্পর্ধা রাখি না, কেবল আবেশিতই হতে হয়। কবি বর্তমানে অসুস্থ্য, আসুন সবাই তাঁর আশু রোগমুক্তি কামনা করি। তিনি যেন দ্রুত আরোগ্য লাভ করেন।
২৭/০৮/২০১৬, ১২:৫০ মি:
কবির সুস্থতা কামনা করি...
২৭/০৮/২০১৬, ১২:৪৪ মি:
কবি ও গীতিকার মোহাম্মদ রফিকউজ্জামান এর লেখা কিছু গান (সংগ্রহ ইন্টারনেট)
১.ভালোবাসা যত বড় জীবন তত বড় নয়২. দুঃখ আমার বাসর রাতের পালঙ্ক৩.কিছু কিছু মানুষের জীবনে ভালোবাসা চাওয়াটাই ভুল৪.সেই রেললাইনের ধারে মেঠোপথটার পাড়ে দাঁড়িয়ে৫.মনটা সবাই দিতে পারে আমি তোমায় প্রাণটা দিতে চাই৬.আমার মন পাখিটা যায়রে উড়ে যায় ধান শালিকের গায়৭.আমাদের দেশটা স্বপ্নপুরী সাথী মোদের ফুলপরী৮.তোমার হাতপাখার বাতাসে প্রাণ জুড়িয়ে আসে৯.রিটার্ণ টিকিট হাতে লইয়া আইসাছি এই দুনিয়ায়১০.আমি বধূ সেজে থাকবো তুমি পালকি নিয়ে এসো১২.পদ্ম পাতার পানি নয় দিন যাপনের গ্লানি নয়১৩.আর যেন ভুল না হয় একটি ভুলে কাঁদে দুটি হৃদয়১৪.তুমি এমনই জাল পেতেছো সংসারে১৫.এই রাত ডাকে ওই চাঁদ ডাকে আজ তোমায় আমায়১৬.এই হৃদয়ে এতযে কথার কাঁপন মুখে কেন বলা যায়না১৭.এত সুখ সইবো কেমন করে১৮.ঘরটা যদি সুখের হয় তারে জানি স্বর্গ কয়১৯.সবাইরে সব দান করিয়া আমারে মা করলো দান২০.আমার নেই রাজত্ব নেইরে প্রজা২১.সুখে আমার বুক ভেসে যায় ভালোবাসার কান্নায়২২.তুমি আমার মনের মানুষ মনেরই ভিতর২৩.বন্ধু হতে চেয়ে তোমার শত্রু বলে গণ্য হলাম২৪.আমার দুই নয়নের জন্ম শুধু তোমায় দেখবো বলে২৫.নদী চায় চলতে তারা চায় জ্বলতে২৬.যে আমার হৃদয় করলো চুরি২৭.যে সাগর দেখে রিক্ত দুচোখ মুগ্ধ তোমার মন২৮.আমাকে দেখার সেই চোখ তোমার কইগো২৯.আজ বড় সুখে দুটি চোখে জল এসে যায়৩০.কি যাদু করেছো বলোনা ঘরে আর থাকাযে হলোনা
আনিছুর রহমান ২৮/০৮/২০১৬, ১২:৫৪ মি:
দুই কবিকেই অভিনন্দন আর কবির জন্য আল্লাহর নিকট দোয়া করছি সুস্থতার জন্য।
২৭/০৮/২০১৬, ১২:৩৮ মি:
নিপুণ লেখা
২৭/০৮/২০১৬, ১২:৩৬ মি:
অনবদ্য !! বিমোহিত !!প্রিয় কবির জন্য এক রাশ রক্তিম শুভেচ্ছা ও শুভ কামনা রেখে গেলাম ।
২৭/০৮/২০১৬, ১১:৪৯ মি:
অপূর্ব সুন্দর কবিতায় মুগ্ধ হলাম ।কবির আরোগ্য কামনা করছি ।
২৭/০৮/২০১৬, ১১:৪১ মি:
অসাধারণ লেখনী।মন্তব্য করার ভাষা জানা নেই
২৭/০৮/২০১৬, ১১:৪০ মি:
চমৎকার কবিতা। প্রিয় কবির সুস্থতা কামনা করছি।
তিনি আমার অত্যন্ত প্রিয় একজন গীতিকার। কালজয়ী অসংখ্য গান তিনি লিখেছেন। কয়েকদিন আগেই পত্রিকা ও ফেসবুক মারফত জেনেছি তিনি অসুস্থ হয়ে হাসপাতালে ভর্তি আছেন। আমরা সবাই তার আশু রোগমুক্তি কামনা করছি। তিনি সুস্থ্য হয়ে আবার আমাদের মাঝে ফিরে আসুন এই দোয়া আজ।
২৭/০৮/২০১৬, ১১:১৭ মি:
আমাদের সকলের শ্রদ্ধেয় গীতিকবি মোহাম্মদ রফিকউজ্জামান বর্তমানে হাসপাতালে। তাঁর দ্রুত আরোগ্যলাভের জন্য সবাই দোয়া করবেন।
২৮/০৮/২০১৬, ০১:৪৪ মি:
শ্রদ্ধেয় গীতিকবি মোহাম্মদ রফিকউজ্জামানের দ্রুত আরোগ্যলাভ কামনা করি। মহান আল্লাহ রাব্বুল আল আমিন তাঁকে সুস্থ করে দেবেন ইনশা-আল্লাহ।
২৭/০৮/২০১৬, ১১:১৫ মি:
বেশ ভালোই লিখেছেন!